rejauldu/bengali-wikipedia huggingface dataset:
নাবিল মাডি (জন্ম: ৯ই জুন, ১৯৮১) একজন আলজেরীয় মাঝারি পাল্লার দৌড়বীর। তার পছন্দের বিভাগ ৮০০মিটার।  ২০০৬ আফ্রিকান চ্যাম্পিয়নশিপে তিনি চতুর্থ স্থান অধিকার করেন। তিনি ২০০৪ অলিম্পিক ও ২০০৭ বিশ্ব চ্যাম্পিয়নশিপে অংশগ্রহণ করেন। যদিও ফাইনালে যেতে পারেননি।  ২০০৭ সালের জুলাই মাসে হিউসডেন-জোল্ডারে ৮০০মিটার বিভাগে তিনি ১:৪৪.৫৪মিনিট সময় করেন। এই বিভাগে এটাই তার ব্যক্তিগত সেরা সময়। অন্যদিকে ২০০৮ সালের জুলাইতে ১৫০০মিটার বিভাগে মোনাকোতে তার সেরা সময় করেন ৩:৩৪.৪৭মিনিট।   তথ্যসূত্র     বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:আলজেরীয় ক্রীড়াবিদ বিষয়শ্রেণী:আলজেরিয়ার অলিম্পিক ক্রীড়াবিদ বিষয়শ্রেণী:আলজেরীয় দৌড়বিদ বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:মধ্যম দূরত্ব দৌড়বাজ বিষয়শ্রেণী:২১শ শতাব্দীর আলজেরীয় ব্যক্তি
প্যানি ইয়াথোতু ( ; জন্ম: ১৮ ফেব্রুয়ারি ১৯৫১) একজন লাও রাজনীতিবিদ এবং লাও গণবিপ্লবী দলের সদস্য।  তিনি ১৯৮৮ থেকে ১৯৯৭ সাল পর্যন্ত দেশটির কেন্দ্রীয় ব্যাংক, লাওস পিডিআর এর চেয়ারম্যান এবং গভর্নর ছিলেন। পরে ইয়াথোতু ১৯৯৮ সালে জাতীয় পরিষদে যোগদান করেন। তিনি ২০১০ থেকে ২০২১ সাল পর্যন্ত লাওসের জাতীয় পরিষদের সভাপতির দায়িত্ব পালন করেন।  ইয়াথোতু লাওসের হমং জাতিগোষ্ঠীর অংশ।  তিনি লাওসের ভাইস প্রেসিডেন্ট নির্বাচিত প্রথম নারী।   জীবনের প্রথমার্ধ  ইয়াথোতু ১৯৫১ সালের ১৮ ফেব্রুয়ারি জিয়াংখোয়াং প্রদেশে জন্মগ্রহণ করেন। তার বাবা ইয়া থো থু ছিলেন পাথেত লাও- এর একজন হ্মং সামরিক কমান্ডার। ১৯৫৯ সালে, তিনি উত্তর ভিয়েতনামে চলে যান যেখানে তিনি প্রাথমিক ও মাধ্যমিক বিদ্যালয়ে পড়াশোনা করেন এবং ১৯৭৫ সালে তিনি হ্যানয় থেকে অর্থায়ন বিষয়ে স্নাতক ডিগ্রি অর্জন করেন।   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:এশিয়ার নারী উপরাষ্ট্রপতি বিষয়শ্রেণী:২১শ শতাব্দীর লাও রাজনীতিবিদ বিষয়শ্রেণী:২০শ শতাব্দীর লাও রাজনীতিবিদ বিষয়শ্রেণী:লাও অর্থনীতিবিদ বিষয়শ্রেণী:লাওসের উপ-রাষ্ট্রপতি বিষয়শ্রেণী:লাওসের জাতীয় পরিষদের সভাপতি বিষয়শ্রেণী:লাওসের জাতীয় পরিষদের সদস্য বিষয়শ্রেণী:২১শ শতাব্দীর লাও নারী রাজনীতিবিদ বিষয়শ্রেণী:২০শ শতাব্দীর লাও নারী রাজনীতিবিদ
ধান্নি রাম (২১ জুলাই ১৯৬১ – ৮ মার্চ ১৯৮৮), যিনি অমর সিং চমকিলা নামেই পরিচিত, ছিলেন একজন জনপ্রিয় পাঞ্জাবি গায়ক, গীতিকার, সঙ্গীতজ্ঞ, সুরকার। চমকিলা এবং তার স্ত্রী ও সঙ্গীত-জুটি অমর অমর জোত এবং তাদের সঙ্গীত দলের অপর দুজন সদস্য ১৯৮৮ সালের ৮ মার্চ তারিখে একদল তরুণ দুষ্কৃতিকারীর হাতে নিহত হন।   প্রথম জীবন ও কর্মজীবন  অমর সিং চমকিলা ১৯৬১ সালের ২১ জুলাই তারিখে ভারতের পাঞ্জাব প্রদেশের লুধিয়ানার নিকটবর্তী দুগ্রী নামক গ্রামে জন্মগ্রহণ করেন। তার জন্মনাম ছিলো ধান্নি রাম। তার পারিবারিক আর্থিক অবস্থা ছিল খুবই করুণ। তিনি ছিলেন হরি সিং ও কারতার কৌরের কনিষ্ঠ সন্তান। তিনি দুগ্রীর গুজার খান প্রাথমিক বিদ্যালয়ে শিক্ষা লাভ করেন। একজন বৈদ্যুতিক মিস্ত্রির সহকারী হিসাবে কিছুদিন কাজ করার পর তিনি লুধিয়ানা কাপড় কলের কাজ পান। তার ছিল স্বাভাবিক সঙ্গীত প্রতিভা এবং তিনি হারমোনিয়াম ও ঢোলকি বাজানো শেখেন।   প্রকাশিত সঙ্গীত  চমকিলার জীবদ্দশায়ই HMV কর্তৃক তার এলপি রেকর্ড এবং ইপি রেকর্ড প্রকাশিত হয়। যদিও চমকিলার মৃত্যুর পর বিভিন্ন সংকলিত অ্যালবাম প্রকাশিত হয়েছে তথাপি নিম্নলিখিত সিডিগুলো সারেগামা দ্বারা সংকলিত হয়েছে যেগুলোর স্টুডিও রেকর্ডিং চমকিলা করেছিলোঃ   হিক উত্তে সো হা ভি (Hikk Utte So Ja Ve)  লাক মেরা কাচ ওরগা (Lak Mera Kach Warga)  মিতরা মেইন খান্দ বান গাই'আ (Mitra Main Khand Ban Gai'a)  সরবত ভাংগো গুত ভার লান (Sharbut Vangoo Ghut Bhar Laan]]  ভুল গেই মেইন গুন্ড কাদনা (Bhul Gai Main Ghund Kadna)  বাবা তেরা নানকানা (Baba Tera Nankana)  নাম জাপ লি (Naam Jap Le)  তালওয়ার মেইন কালগিধর ডি হান (Talwar Main Kalgidhar Di Haan)  জিজা লাক মিনলে (Jija Lak Minle)   মরণোত্তর অ্যালবাম   দ্য ডায়মন্ড (The Diamond) - ২০১৪।   তথ্যসূত্র      বিষয়শ্রেণী:১৯৬১-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:সুরকার বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:পাঞ্জাবি ব্যক্তি বিষয়শ্রেণী:পাঞ্জাব, ভারতের সঙ্গীতশিল্পী বিষয়শ্রেণী:১৯৮৮-এ ভারতে খুন বিষয়শ্রেণী:১৯৬০-এ জন্ম বিষয়শ্রেণী:ভারতীয় সঙ্গীতশিল্পী-গীতিকার বিষয়শ্রেণী:খুনের শিকার পুরুষ বিষয়শ্রেণী:ভারতীয় খুনের শিকার বিষয়শ্রেণী:শিখ সন্ত্রাসের শিকার বিষয়শ্রেণী:পাঞ্জাব, ভারতে খুন হওয়া ব্যক্তি
কালাম্ব () ভারতের মহারাষ্ট্র রাজ্যের ওসমানাবাদ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬২৮ মিটার (২০৬০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কালাম্ব শহরের জনসংখ্যা হল ২৩,০১৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে কালাম্ব এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
আলমডাঙ্গা বধ্যভূমি চুয়াডাঙ্গা জেলার আলমডাঙ্গা উপজেলায় অবস্থিত বাংলাদেশের অন্যতম একটি বধ্যভূমি। ১৯৭১ সালে স্বাধীনতা যুদ্ধের সময় ব্যাপক হত্যাকাণ্ড ও বাঙালি নর-নারীর ওপর পাশবিক নির্যাতনের সাক্ষী এটি।   ইতিহাস  আলমডাঙ্গার কুমার নদের ওপর অবস্থিত লালব্রিজের দু’পাশে ছিল পাকিস্তানি মিলিশিয়া বাহিনীর ক্যাম্প। রেললাইনের খুলনাগামী ডাউনে অর্থাৎ লালব্রিজের আলমডাঙ্গার পাশে ১টা ও নদের অপর পাড়ে কুষ্টিয়ার দিকে কালিদাসপুরে আরেকটা মিলিশিয়া ক্যাম্প ছিল। আপের দিকে আসা ট্রেন লালব্রিজের আলমডাঙ্গা মাথায় দাঁড় করাত। অন্যদিকে, যাওয়া ট্রেন লালব্রিজের কালিদাসপুর প্রান্তে দাঁড় করিয়ে নিরাপরাধ যাত্রীদের ধরে ধরে নিয়ে যেত। অকথ্য নির্যাতন শেষে নির্মমভাবে হত্যা করে লাশ এ বধ্যভূমিতে পুঁতে রাখত। মুক্তিযুদ্ধকালীন পাক ঘাতকরা ট্রেন থামিয়ে স্বাধীনতাকামী প্রায় ২ হাজার নারী-পুরুষ হত্যা করে রেলব্রিজের পাশে ওয়াপদা ভবনের বাউন্ডারির মধ্যে ও পার্শ্ববর্তী দুটি বধ্যভূমিতে পুঁতে রাখে। এই গণহত্যার প্রধান হোতা ছিল সালেহ জয়েন (লেফ্টেন্যান্ট, পাকিস্তানি সেনাবাহিনী), মেজর রানা, আব্দুল গাফুর (কর্ণেল, পাকিস্তানি সেনাবাহিনী, পিএসএস নং : ৯৩৮৭, পিওডব্লিউ : ১২৫৫), ক্যাপ্টেন মাজাফ্ফর হোসাইন নাক্ভী (পাকিস্তানি সেনাবাহিনী, পিএ নং: ২২০০, পিওডব্লিউ : ৫৮) এবং হাবিলদার এনায়েত খান।  লালব্রিজের কাছে স্বাধীনতা যুদ্ধের সময় ব্যাপক হত্যাকাণ্ড ও বাঙালি নর-নারীর ওপর পাশবিক নির্যাতনের সাক্ষী এটি। বিশেষ করে ১৯৭১ সালের জুনের শেষ থেকে ৭ ডিসেম্বর পর্যন্ত নারকীয় নির্যাতন ও হত্যাযজ্ঞ চালানো হয় এবং এখানে পুঁতে রাখা হয়। সেই সময় এখানে পানি উন্নয়ন বোর্ডের হলুদ খালাসি ঘর ছিল। এ কক্ষেই স্বাধীনতাকামী যুবক, নারী-পুরুষকে নির্যাতন শেষে হত্যা করা হতো। লাশ পুঁতে রাখা হতো বা ফেলে রাখত পাকপিশাচ ও তাদের দোসররা। ‘টর্চার সেল’ নামক সেই হলুদ কক্ষটি ঘিরে এখন বধ্যভূমির স্তম্ভ বা কমপ্লেক্স।  এটি ১৯৭১ সালে পাকহানাদার বাহিনীর বর্বরচিত হত্যাকান্ডের শিকার মহান মুক্তিযুদ্ধে অংশগ্রহণকারী শহীদ বীর মুক্তিযোদ্ধাদের স্মৃতি সংরক্ষণে এবং বাঙালি জাতির ওপর জঘন্যতম এ নির্যাতনের ইতিহাস নতুন প্রজন্মের কাছে তুলে ধরার উদ্দেশ্যে নির্মিত। ২০১২ সালে নির্মাণ করা হয় এ স্মৃতিস্তম্ভ।  নরপশুরা নারীদের ধর্ষণ করত নির্বিচারে। দেশ স্বাধীন হওয়ার পর এ বধ্যভূমির গর্তে পাওয়া গেছে শত শত মানুষের মাথার খুলি ও হাড়। অনেকে এ বধ্যভূমিতে এসে তাদের আত্মীয়স্বজনদের আজও খুঁজে ফেরে। কেউ গুমরে কেঁদে ওঠে আবার কেউ নীরবে চোখের পানি ফেলে ফিরে যায় আপন ঠিকানায়।   আরো দেখুন   চুয়াডাঙ্গা জেলা  আট কবর  বিত্তিপাড়া বধ্যভূমি   তথ্যসূত্র   বিষয়শ্রেণী:চুয়াডাঙ্গা জেলার দর্শনীয় স্থান বিষয়শ্রেণী:বাংলাদেশের বধ্যভূমি
অন্ধকার কক্ষ বা ডার্ক রুম, একটি কালো রুম, কখনও কখনও একটি নাইট ক্লাব বা যৌন ক্লাবে থাকে, যেখানে যৌন কার্যকলাপ ঘটতে পারে।  যখন বার অথবা প্রাপ্তবয়স্ক বইয়ের দোকানে অন্ধকার কক্ষ থাকে তখন তাকে ব্যাকরুম, ব্ল্যাকরুম অথবা প্লেরুম বলা হয়।  কিছু ডার্ক রুম কালো, নীল বা লাল আলোয় আলোকিত থাকতে পারে।    বারগুলির অন্ধকার ঘর  অন্ধকার কক্ষগুলি ১৯৬০ এবং ১৯৭০ এর দশকে উত্তর আমেরিকার সমকামী বার এবং ক্লাবগুলির সাধারণ বৈশিষ্ট্য ছিল এবং এখনও কয়েকটি বারে এটি পাওয়া যায়।  সমকামী বারের একটি ব্যাকরুম সাধারণত ক্লাবের পিছনের দিকে একটি ছোট, খুব অন্ধকার বা ম্লান আলোকিত কক্ষ হয় যেখানে গ্রাহকরা সাধারণত পোশাক না খুলেই যৌনক্রিয়া করতে পারে।  এইডস আবিষ্কারের আগে, ব্যাকরুমগুলি সমকামী বারগুলিতে প্রচলিত ছিল এবং তাদের মধ্যে যে যৌনক্রিয়া তা সাধারণত অরক্ষিত ছিল এবং প্রায়শই (যদিও সর্বদা নয়), বেনামে ছিল। এইডস আবিষ্কার এবং সংক্রমণ পদ্ধতি সম্পর্কে জ্ঞান বৃদ্ধি, ইত্যাদি কারণে সমকামী বারে অনেকগুলি ব্যাকরুম এবং অন্যান্য পাবলিক সেক্স ভেন্যু বন্ধ করে দেয়া হয়।  মার্কিন যুক্তরাষ্ট্রে জনসাধারণের জন্য উন্মুক্ত স্থাপনায় অন্ধকার কক্ষ অবৈধ। https://www.ajc.com/news/local/chief-vice-cops-saw-sex-gay-bar/ROzVVxINabvqacQQh8O2lL/  এইচআইভি/এইডস এর চিকিৎসা সন্ধানে বিজ্ঞানের অগ্রগতির সাথে সাথে আজকাল ব্যাকরুমগুলির যৌনতার হুমকি হ'ল প্রযুক্তি যা জনসাধারণের মধ্যে নৈমিত্তিক যৌন সন্ধানের প্রয়োজনীয়তাকে অগ্রাহ্য করে অনলাইন যৌনসঙ্গী সন্ধান সর্বব্যাপী করে তুলেছে এবং স্মার্টফোনের ব্যবহার যা তাত্ক্ষণিকভাবে গুপ্ত ক্রিয়াকলাপের সচিত্র বিজ্ঞাপন করতে পারে।    সেক্স ক্লাব এবং গোসলখানাগুলিতে অন্ধকার ঘর  অন্ধকার কক্ষগুলি প্রায়শই যৌন ক্লাব এবং সমকামী স্নানঘর গুলির বৈশিষ্ট্য এবং এগুলি প্রায়শই বিশেষ সুযোগ সুবিধা বা আকর্ষণ হিসাবে প্রচার করা হয়। একটি সেক্স ক্লাবের অন্ধকার রুমের জায়গা দু'জন বা তিনজনের পক্ষে যথেষ্ট বড় আকারের হতে পারে, অথবা ক্লাবের মেঝে এলাকার একটি বৃহত অংশে, গোলকধাঁধা, গ্লোরি হোল, ব্যক্তিগত নির্জন আশ্রয়, কারাগারের কক্ষগুলির সদৃশ স্টিল বার থাকতে পারে।   তথ্যসূত্র   বিষয়শ্রেণী:নৈমিত্তিক যৌনতা বিষয়শ্রেণী:অপর্যালোচিত অনুবাদসহ পাতা বিষয়শ্রেণী:কক্ষ
সহীহ ইবনে হিব্বান (صحيح ابن حبان) হল সুন্নি আলেম ইবনে হিব্বান রচিত একটি হাদীস সংকলন। এটিতে কম সংখ্যক কিন্তু কেবলমাত্র সহীহ হাদীসই রয়েছে। এই বইটির রচয়িতা হলেন মুহাম্মদ ইবনে হিব্বান ইবনে আহমদ আল-তামিমি আল-বুসতি (ابن حبان) , যার জন্ম বর্তমান দক্ষিণ আফগানিস্তানের খোরসানের বুসত এ ( হেলমান্দ প্রদেশের রাজধানীর পূর্ব নাম বোসত বা বসত ছিল, এর নতুন নাম লস্করগাহ )।  তিনি একজন বিশিষ্ট শাফিয়ী হাদীস বিশেষজ্ঞ ছিলেন এবং তিনি ৯৬৫ খ্রিস্টাব্দে ইনতিকাল করেন। , by al-Kattani, pg. 20-1, Dar al-Basha'ir al-Islamiyyah, seventh edition, 2007.   সংক্ষিপ্ত বিবরণ  এই সংগ্রহটির আসল নাম হল আল-তাকাসিম ওয়া আল আনওয়া`, তবে এটি সাধারণত সহীহ ইবনে হিব্বান নামেই পরিচিত। লেখক এই বই লেখায় একটি উদ্ভাবনী পদ্ধতি ব্যবহার করেছেন। তা হলো এটি সাধারণ অধ্যায় ভিত্তিকভাবে সজ্জিত নয় বা এটি মুসনাদ বিন্যাসের ভিত্তিতে নয়। এরকম মুসনাদ হিসাবে লেখা বই পড়া একটু কষ্টসাধ্য।  তাই এর পরিবর্তে, এটি প্রথমে বাব, বা অধ্যায় দ্বারা সাজানো হয়েছে এবং তারপরে প্রতিটি অধ্যায়ের অধীনে, নাও বা বিষয় দ্বারা সাজানো হয়েছে। বইটি একটি দীর্ঘ ভূমিকা নিয়ে শুরু হয়েছে। Bustan al-Muhaddithin, by 'Abd al-'Aziz al-Dihlawi, pg. 90, Dar al-Gharab al-Islami, Beirut, first edition, 2002.   বিবরণ  মাকতাবা শামিলা অনুসারে বইটিতে প্রায় সাড়ে সাত হাজার (৭৫০০) হাদিস রয়েছে ।  হাদীস সংকলনে মাত্র চারটি গ্রন্থ রয়েছে যা 'সহীহ' শব্দ দিয়ে শুরু হয়েছিল আর সহীহ ইবনে হিব্বান এর মধ্য একটি। (অন্য তিনটি গ্রন্থ হল সহিহ আল বুখারী, সহীহ মুসলিম ও সহীহ ইবনে খুজাইমাহ )।    গ্রহণযোগ্যতা  আল-কাত্তানির মতে, "বলা হয় যে, সহিহ বুখারী ও সহিহ মুসলিম এর পর ইবনে খুজাইমাহ লেখার পরের যেকোন সহীহ হাদিস সংকলনের পরেই সহীহ ইবনে হিব্বান এর অবস্থান।  তবে, জালালুদ্দীন সুয়ুতী আরও স্পষ্ট করে বলেন যে সহিহ ইবনে খুযায়মাহ; সহিহ বুখারী ও সহীহ মুসলিমের পরেই সর্বাধিক খাঁটি সংগ্রহ এটি, যার ফলস্বরূপ আল-মুসতাদরাক আলা' আল-সহিহাইনর চেয়েও বেশি সহীহ  হিসেবে এটিকে সাবস্ত করা হয়,Tadrib al-Rawi, vol. 1, pg. 148, Dar al-'Asimah, Riyadh, first edition, 2003.  সুয়ুতীর দৃষ্টিতে সহীহ ইবনে হিব্বান হল চতুর্থ সর্বাধিক খাঁটি হাদীস সংকলন।   তথ্যসূত্র   বিষয়শ্রেণী:হাদিস সংকলন বিষয়শ্রেণী:সুন্নি সাহিত্য বিষয়শ্রেণী:হাদিস বিষয়শ্রেণী:অনুপস্থিত আচ্ছাদন সহ বই বিষয়শ্রেণী:সুন্নি হাদিস সংকলন
উইলিয়াম অ্যান্থনি ফোকেস (জন্ম জানুয়ারি ৫, ১৯৩২) ছিলেন একজন ইংরেজ ফুটবল খেলোয়াড় যিনি ম্যানচেস্টার ইউনাইটেড ক্লাবে স্যার ম্যাট বাজবির বাজবি বেইবসের সদস্য ছিলেন। তিনি এই দলে ১৯৫০ ও ১৯৬০ দশকে খেলেছেন। তার পছন্দের অবস্থান ছিল সেন্টার ব্যাক। তিনি ম্যানচেস্টার ইউনাইটেডের পক্ষে ৬৭৯ খেলায় অংশ নিয়েছেন যা স্যার ববি চার্লটন ও রায়ান গিগসের পর তৃতীয়। এছাড়া তিনি বদলী খেলোয়াড় হিসেবে ৩ টি খেলায় অংশ নিয়েছেন। তিনি ১৯৫৭-৫৮, ১৯৫৯-৬০, ১৯৬৩-৬৪ এবং ১৯৬৪-৬৫ সালের ইউনাইটেডের সবগুলো খেলায় অংশ নিয়েছেন। তিনি ইউনাইটেডের পক্ষে খেলা ১৮ মৌসুমে ৯ গোল করেছেন। তিনি ইউনাইটেডকে ৪টি প্রথম বিভাগ চ্যাম্পিয়নশিপ, একটি এফএ কাপ এবং একটি ইউরোপীয়ান কাপ জিততে সাহায্য করেছেন। ১৯৫৫ সালে তিনি মাত্র একটি খেলায় ইংল্যান্ড দলের প্রতিনিধিত্ব করেছেন।   বহিঃসংযোগ   Short biography on the official ম্যানচেস্টার ইউনাইটেড website  বিষয়শ্রেণী:১৯৩২-এ জন্ম বিষয়শ্রেণী:ইংরেজ পুরুষ ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:২০১৩-এ মৃত্যু বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংরেজ ফুটবল ম্যানেজার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
লুয়েতি (এছাড়াও লায়াতিয়া, লায়াতিইয়া, লুভেতি হায়দেরাবাদি, খোজা বা খোজকি নামেও পরিচিত) একটি ইন্দো-আর্য ভাষা যা ৫০০০ থেকে ১০,০০০ লোকের মৌখিক ভাষা, যারা ওমান দেশে লাত্যাতীয় (খাজা বা হায়দ্রাইজ নামেও পরিচিত) নামে বিশেষ ভাবে পরিচিত।   তবে, সামগ্রিকভাবে এটি অনুমান করা হয় যে, সেখানে রয়েছে ২০,০০০ থেকে ৩০,০০০ লাত্যাতীয় মানুষ। বিভিন্ন নাম থাকা সত্ত্বেও, লাত্যাতিয়া লোকেরা ভাষাটিকে খুজির ভাষা বলে। এটি একটি বিপন্ন ভাষা বলে মনে করা হয় কারণ লাত্যায়তির একটি বড় অংশ লুয়েতিতে কথা বলতে পারে না।যার কারণ হিসেবে ভবিষ্যৎ বংশধারাতেও এ ভাষা প্রবাহিত হচ্ছে না।   শ্রেণিবিন্যাস  লুয়েতি ভাষাটি কচ্ছির অনুরূপ, কিন্তু অন্য সিন্ধি ভাষা এবং সেরিকিতে পাওয়া শব্দের ভাব বজায় রেখেছে কিন্তু এটি কচ্ছি থেকে হারিয়ে গেছে।Salman, Amel & Kharusi, Nafla S. (2012)  ‘The Sound System of Lawatiyya’, Journal of Academic and Applied Studies May Vol. 2(5), pp. 36–44, , available online @ www.academians.org লুয়েতি, এছাড়াও সিন্ধী, কচ্ছি, গুজরাত, হিন্দুস্তানি এবং ফার্সি অন্যান্য ভাষার সাথে সমতা বজায় রাখা। ওমানে অবস্থিত অন্যান্য ভাষাগুলির সাথে, লুয়েতি ওমানী আরবি উপভাষা দ্বারাও প্রভাবিত।  ইতিহাস লুয়েতি ভাষাটি পাকিস্তানের শহর সিন্ধি থেকে উদ্ভূত,প্রায় ৪ শতাব্দী ধরে ওমানে, লুয়েতি ভাষার একটি উপস্থিতি আছে। ভাষা এবং মানুষ প্রথম ঐতিহাসিকভাবে ওমানি ইতিহাসবিদ ইবনে রুজাইক দ্বারা চিহ্নিত হয়। লাত্যাতিয়া ১৭৪০ থেকে ১৮৮০ সালের মধ্যে সিন্ধু থেকে অভিবাসন নিয়ে ওমানে বসতি স্থাপন করে ভাষাটিও সংগে নিয়ে আসেন।  ভৌগোলিক বন্টন লুয়েতি এমন একটি ভাষা যা শুধু ওমানে পাওয়া যায় এবং বিশেষ করে ওমানের রাজধানী মাস্কাট এবং সাহাম, বার্কা, খাবুরার এবং মুসানা উপকূলবর্তী শহরগুলির মধ্যে। এটি ৫,০০০থেকে ১০,০০০ লোকের দ্বারা কথিত হয়।   ধ্বনিবিজ্ঞান  লুয়েতি ৩৭ ব্যঞ্জনবর্ণ, ১০ স্বরবর্ণ, এবং ৩  দ্বিস্বরধ্বনি নিয়ে গঠিত। সাধারণত বিশ্বের স্তরের চাপ প্রথম শব্দের উপর পড়ে, তবে আরবি থেকে ঋণ শব্দগুলির মধ্যে এটি তার মূল স্ট্রেস অবস্থান বজায় রাখে।  ব্যঞ্জনবর্ণ নিচে লুয়েতি ভাষার ব্যঞ্জনবর্ণ এর একটি চার্ট আছে:  BilabialLabio- dentalDentalAlveolarPost- alveolarPalato- alveolarPalatalVelarLabialized velarUvularPharyngealGlottalPlosivep b pʰt d tʰʈ ɖ ʈʰk ɡ kʰqAffricativetʃdʒ tʃʰImplosiveɓɗʄɠNasalmnɲŋTrillrFricativefs zʃx ɣħ ʕhApproximatejwLateral Approximatel  স্বরবর্ণ লুয়েতি তে ১০ টি মৌখিক দীর্ঘ এবং সংক্ষিপ্ত স্বরবর্ণ নিয়ে গঠিত:/i, ɪ, e, ɛ, a, ɘ, ə, u, ʊ, o/ এটি তিনটি যুক্তাক্ষর এর পাশাপাশি গঠিত। তারা:/a͡ɪ, a͡ʊ, ɔ͡ɪ/ লিখন পদ্ধতি এমন একটা সময় ছিলো যখন লুয়েতি ভাষার লিখার বব্যবহার ছিলো, এখন এটির আর কোনো লিখন পদ্ধতি নেই এবং এটা শুধুমাত্র অল্প কিছু মানষের একটি কথ্য ভাষা। আরও দেখুন   ওমানের ভাষা  সিন্ধি ভাষা  ওমান   তথ্যসূত্র  বিষয়শ্রেণী:ওমানেরর ভাষা বিষয়শ্রেণী:সিন্ধি ভাষা
অরবিন্দ গুপ্ত জম্মু ও কাশ্মীরের একজন ভারতীয় রাজনীতিবিদ। তিনি ২০২৪ থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে জম্মু পশ্চিম বিধানসভা কেন্দ্রের প্রতিনিধিত্ব করছেন।   আরও দেখুন    ২০২৪ জম্মু ও কাশ্মীর বিধানসভা নির্বাচন  জম্মু ও কাশ্মীর বিধানসভা   তথ্যসূত্র   বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মুর রাজনীতিবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ০৯:৪৮, ৫ সেপ্টেম্বর ২০২৩ (ইউটিসি) ঢোড়াকান্দর ইসলামিয়া দাখিল মাদ্রাসা   – (অপসারণের প্রস্তাবনা দেখুনলগ দেখুন) () হাইস্কুল সমমান শিক্ষা প্রতিষ্ঠান। বহু পুরাতন কোন শিক্ষা প্রতিষ্ঠানও নয়। উল্লেখযোগ্যতার অভাব। 𝓑𝓐𝓓𝓗𝓞𝓝 (আলাপ) ১১:২৭, ৩০ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
রাউফ ও ফাইক () হলো আজারবাইজানি পপ দ্বৈতসঙ্গীতের একটি ব্যান্ড, যা যমজ ভ্রাতৃদ্বয় রাউফ ও ফাইক মিরজায়েভ () (জন্ম ৭ জুলাই ১৯৯৯; ইজেভস্ক, রাশিয়া) কর্তৃক পরিচালিত হয়। ২০১৮ সালে প্রকাশিত রুশ ভাষার এক নম্বর সঙ্গীত "চাইল্ডহুড" (শৈশব, , ) এর জন্য রাউফ ও ফাইক খ্যাতি অর্জন করে। রাউফ ও ফাইক ভ্রাতৃদ্বয় বর্তমানে রাশিয়ায় বাস করলেও জাতিগতভাবে এরা আজারবাইজানি এবং শৈশব থেকে আজারবাইজানে বড় হয়। মৌখিকভাবে আজারবাইজানি ভাষা ব্যবহার করলেও রুশ ও ইংরেজি উভয় ভাষায়েই এই ভাতৃদ্বয় গান গেয়ে থাকে।   জীবনী  রাউফ ও ফাইকের নানা বাকুতে একটি অপেরার গায়ক ও পরিচালক ছিলেন। নানার জন্যই রাউফ ও ফাইক ভ্রাতৃদ্বয় গানে আগ্রহী হয়। ৪ বছর বয়সে ভ্রাতৃদ্বয় সঙ্গীত শিক্ষা শুরু করে। ৮ বছর বয়স পর্যন্ত একটি সঙ্গীতশিক্ষা বিদ্যালয়ে পিয়ানো চর্চা করে ও কণ্ঠসঙ্গীতশিল্পী হিসেবে আত্মপ্রকাশ করে। পরবর্তীতে রাউফ ও ফাইক ভাতৃদ্বয় হাউজ অব চিলড্রেন্স ক্রিয়েটিভিটি () ও অ্যাবাভ দ্য রেইনবো () সঙ্গীত স্টুডিওর সাথে গান গায়। মিউজিক ফার্স্ট () অনুসারে তাদের স্বরের পরিসীমা ৪ ১/২ অষ্টক।  ৯০ দশকের সোল সঙ্গীত, রিদম অ্যান্ড ব্লুজ, ও পপ সঙ্গীত, বিশেষ করে ব্রায়ান ম্যাকনাইট ও মাইকেল জ্যাকসনের গান শুনে রাউফ ও ফাইক ভ্রাতৃদ্বয় অনুপ্রাণিত হয়। ভ্রাতৃদ্বয় সাম্প্রতিক সময়ে কিছু পশ্চিমা শিল্পী, যারা "[সঙ্গীতকে] আবর্জনা [করে না]", যেমন এক্সএক্সএক্সটেনটাসিওন এবং পোস্ট মালোন থেকেও অনুপ্রাণিত হয় বলে জানা যায়। আবার মিউজিক ফার্স্ট ভ্রাতৃদ্বয়ের প্রোফাইলের এই তালিকায় স্যাম স্মিথের নামও যুক্ত করে।  ২০১৪ সাল থেকে সম্পূর্ণ সঙ্গীতে মনোনিবেশ করার আগে রাউফ ও ফাইক ভ্রাতৃদ্বয় ক্যাফে শিল্পী হিসেবে কাজ করত।   সঙ্গীত জীবন  রাউফ ও ফাইক ভ্রাতৃদ্বয় "লাভ রিমেইন্ড ইয়েস্টারডে" গানের জন্য তাদের প্রথম মিউজিক ভিডিও প্রকাশ করে, যা বেশ জনপ্রিয় হয়। এই মিউজিক ভিডিও প্রকাশের পর ভ্রাতৃদ্বয় বেশ কয়েকটি জায়গা থেকে গান গাওয়ার আমন্ত্রণ পায়। পরবর্তীতে "আই লাভ ইউ" () গানের জন্য প্রকাশিত মিউজিক ভিডিও রুশ সামাজিক যোগাযোগ মাধ্যম ভিকনতাকতে-তে ২০১৮ সালের ২৮তম জনপ্রিয় গান হিসেবে উঠে আসে।  "আই লাভ ইউ" নামেই রাউফ ও ফাইকের প্রথম অ্যালবাম ২০১৮ সালে প্রকাশিত হয়। এই অ্যালবামের বিজ্ঞাপনের জন্য ভ্রাতৃদ্বয় মাত্র ১,৫০০ রুবল (প্রায় ২৫ মার্কিন ডলার) খরচ করে। তা সত্ত্বেও, ভ্রাতৃদ্বয়ের নতুন গান "চাইল্ডহুড" () ভিকনতাকতে'র এক নম্বর গান হিসেবে উঠে আসে।  ২০১৯ সালের ১৫ মার্চ প্রকাশিত ভ্রাতৃদ্বয়ের দ্বিতীয় স্টুডিও অ্যালবাম "পেইন অ্যান্ড মেমোরিজ" প্রকাশের কয়েকদিনের মধ্যে অ্যাপল মিউজিকের অষ্টম স্থানে জায়গা করে নেয়।  পেশাদারী সঙ্গীত জীবন শুরু করার পর থেকে রাউফ ও ফাইক ভ্রাতৃদ্বয় রাশিয়ার ২০টি শহরসহ এস্তোনিয়া, ফিনল্যান্ড ও সুইডেনে গান গাওয়ার জন্য আমন্ত্রিত হয়।   ডিস্কোগ্রাফি   অ্যালবাম   নং শিরোনাম রুশ শিরোনাম প্রকাশিত লেবেল তথ্যসূত্র ১ "আই লাভ ইউ" Я люблю тебя ২৮ সেপ্টেম্বর ২০১৮ আরডিএস রেকর্ডস  ২"পেইন অ্যান্ড মেমোরিজ" ১৫ মার্চ ২০১৯    একক   বছর শিরোনাম চার্টসিআইএসটপহিটটপরেডিও ওইউটিউবহিটТреки, чарты:টপহিটটপরেডিওহিটটপহিটটপইউটিউবহিট ২০১৭ "আই ডোন্ট নিড ওয়ার্ডস" () — — — ২০১৮ "ইগো" "আই লাভ ইউ" () — — — "এপ্রিল (ফি. ইনটাকটো)" () "ইট ওয়াজ সামার" () "চাইল্ডহুড" () ৫৪ ৮৬১ ১৩ "চাইল্ডহুড" (ফি. মেলালি বিটস) ২০১৯ "বিকজ অব ইউ" () "ওলা" (ফি. Никита N.B) "ইজ দিজ হ্যাপিনেস?" () "মাই" ()   তথ্যসূত্র   বিষয়শ্রেণী:হিপ-হপ ব্যান্ড বিষয়শ্রেণী:রুশ ব্যক্তি বিষয়শ্রেণী:আজারবাইজানি ব্যক্তি বিষয়শ্রেণী:পপ সঙ্গীত ব্যান্ড
শাস্ত্রী ২০২৪ সালের একটি বাংলা ভাষার ভারতীয় নাট্য চলচ্চিত্র। দেবারতি মুখোপাধ্যায়ের ছোট গল্প 'দোলগোবিন্দবাবুর চশমা' অবলম্বনে পরিচালনা করেছেন পথিকৃৎ বসু। চিত্রনাট্য লিখেছেন অর্ণব ভৌমিক ও অরিত্র বন্দ্যোপাধ্যায়। সুরিন্দর ফিল্মস ও সোহমস এন্টারটেনমেন্ট অ্যান্ড ক্রিয়েটিভ সলিউশনস এর ব্যানারে প্রযোজনা করেছেন নিসপাল সিং ও সোহম চক্রবর্তী। বিজ্ঞানের সঙ্গে জ্যোতিষবিদ্যার দ্বন্দ্ব নিয়ে ছবির গল্প রচিত হয়েছে। যা দুর্গা পূজায় প্রেক্ষাগৃহে মুক্তি পাবে।  ২০২৪ সালের জানুয়ারিতে চলচ্চিত্রের চিত্রগ্রহণ শুরু হয়। অর্ণব ভৌমিক এবং অরিত্র বন্দ্যোপাধ্যায় এই ছবির সংলাপ লিখেছেন। সঙ্গীত পরিচালনা করেছেন ইন্দ্রদীপ দাশগুপ্ত। নৃত্য পরিচালনা করেছেন বাবা যাদব। শাস্ত্রীর মাধ্যমে প্রায় দীর্ঘ ১৬ বছর পর বড় পর্দায় ফিরছে মিঠুন-দেবশ্রী জুটি।  পটভূমি  শাস্ত্রী চলচ্চিত্রের পটভূমি হল এক সাধারণ মানুষের জীবন এবং তার বিস্ময়কর পরিবর্তন। কেন্দ্রীয় চরিত্র পরিমল, যাকে মিঠুন চক্রবর্তী অভিনয় করেছেন, একটি অতি সাধারণ জীবন কাটান এবং তাঁর একমাত্র শখ লটারির টিকিট কাটা। কিন্তু প্রতি বারই তিনি লটারি জিততে ব্যর্থ হন। তাঁর স্ত্রী সরলার ভূমিকায় দেবশ্রী রায়, পরিবারকে সহায়তা করতে নানারকম চেষ্টা করেন। আর্থিক সংকট বাড়তে থাকলে, সরলা বাড়ি বিক্রি করে ছেলেকে কলেজে ভর্তি করার সিদ্ধান্ত নিতে চান, কিন্তু পরিমল তাতে রাজি হন না।একদিন, দুঃখে নিঃসঙ্গ পরিমল মন্দিরে গিয়ে আত্মহত্যার পরিকল্পনা করেন। কিন্তু সেখানেই তাঁর জীবনে আসে একটি বিশেষ চশমা, যা দিয়ে নাকি ভবিষ্যৎ দেখা যায়। এই চশমার সাহায্যে পরিমলের জীবন কীভাবে বদলায়, এবং তাঁর নৈমিত্তিক সংগ্রামের পরিণতি কী হয়, তা নিয়েই ‘শাস্ত্রী’ চলচ্চিত্রের গল্প। অভিনয়শিল্পী  অনির্বাণ চক্রবর্তী  শাশ্বত চট্টোপাধ্যায়  মিঠুন চক্রবর্তী - পরিমল সান্যাল  সোহম চক্রবর্তী  দেবশ্রী রায় - সরলা  রজতাভ দত্ত  কাঞ্চন মল্লিক  সৌরসেনী মৈত্র  কৌশিক সেন  আয়ুষ দাস   ইয়াসির আরাফাত রহিম  অম্বরীশ ভট্টাচার্য  নির্মাণ ২০২৪ সালের জানুয়ারি মাসের শেষের দিকে ছবির শ্যুটিং শুরু হয়। ১০ ফেব্রুয়ারি আচমকাই গুরুতর অসুস্থ হয়ে পড়েন অভিনেতা মিঠুন চক্রবর্তী। হাসপাতালে ভর্তি হয়ে চিকিৎসা চলছিল এবং ব্রেন স্ট্রোকে আক্রান্ত হওয়ার খবর পাওয়া যায়। চিকিৎসা শেষে তিনি জানান যে সুস্থ হয়ে পুরোপুরি সুস্থ হলে শ্যুটিংয়ে ফিরবেন। সেই অনুযায়ী, মিঠুন শাস্ত্রী ছবির সেটে ফিরেছেন। এরপর ১ মার্চ পর্যন্ত শাস্ত্রী ছবির শ্যুটিং চলে।   উৎপাদন পরবর্তী ২০২৪ সালের গণেশ চতুর্থীর দিন অফিসিয়াল পোস্টার প্রকাশ করা হয়। মুক্তি  ২০২৪ সালের অক্টোবরে দুর্গাপূজা উপলক্ষে পশ্চিমবঙ্গের প্রেক্ষাগৃহে মুক্তি পায়।  তথ্যসূত্র    বহিঃসংযোগ        বিষয়শ্রেণী:২০২৪-এর চলচ্চিত্র বিষয়শ্রেণী:২০২৪-এর নাট্য চলচ্চিত্র বিষয়শ্রেণী:পথিকৃৎ বসু পরিচালিত চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:সুরিন্দর ফিল্মসের চলচ্চিত্র বিষয়শ্রেণী:২০২৪-এর কাল্পনিক চলচ্চিত্র
রাজকীয় বিশেষাধিকার/রাজমুকুটিয় বিশেষাধিকার হল প্রথাগত কর্তৃত্ব, বিশেষাধিকার এবং অনাক্রম্যতার একটি সংস্থা, যা সাধারণ আইনে স্বীকৃত এবং কখনও কখনও, রাজতন্ত্রের অধিকারী সিভিল আইনের এখতিয়ারে, সার্বভৌম-শাসকের অন্তর্গত এবং যা ব্যাপকভাবে সরকারের উপর ন্যস্ত হয়েছে।  এটি এমন একটি উপায় যার মাধ্যমে রাষ্ট্র পরিচালনার প্রক্রিয়ার বিষয়ে একজন রাজার হাতে থাকা এবং অর্পিত সরকারের কিছু নির্বাহী ক্ষমতা সম্পাদিত হয়।  বিষয়শ্রেণী:সার্বভৌমত্ব বিষয়শ্রেণী:সাংবিধানিক আইন
উতরেটিয়া রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল ইউটিআর।   অবস্থান  স্টেশন উত্তর প্রদেশের উতরেটিয়াতে অবস্থিত। এই স্টেশন থেকে পরবর্তী স্টেশন হল - লখনউ চারবাগ রেলওয়ে স্টেশন এবং পূর্ববর্তী স্টেশন হল বক্কাস রেলওয়ে স্টেশন।  পরিকাঠাম  স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। স্টেশনে ৩ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ  মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।   রেল পরিষেবা  এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ১৯ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।   প্রশাসন ও নিরাপত্তার ব্যবস্থা  উতরেটিয়া রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র   বিষয়শ্রেণী:লখনউ রেলওয়ে বিভাগ, উত্তর রেল